text: På sporet af indbrudstyven
  23 september 2010 kl. 17.17
  Politiet i Aabenraa mener nu, at de ved, hvem der tre gange brød ind i restaurant Under Sejlet. Efter at politiet har offentliggjort billeder fra indbruddene tidligere på måneden har de udset en konkret person, som mistænkes, skriver jv.dk.
  - Vi har fået nogle ret klare spor, og vi har identificeret en konkret person, som er i kikkerten, oplyser Knud Reinholdt, chef for lokalpolitiet i Aabenraa.
  
  Dusør
  Tre gange på kun fire dage har der været indbrud i restauranten Under Sejlet i Aabenraa. Det fik ejeren til at udlove en dusør på 2000 kr. B..a. fordi der bliver ødelagt for mange penge hver gang, sagde restauratør Per Horup tidligere til TV SYD.
  
  Smæk over fingrene
  Han printede også billeder ud af gerningsmanden - og fik smæk over fingrene for at hænge billederne. Det er i strid med persondata-loven.
  Billederne har været vist i TV2s program, Station 2.
  